Μελέτη του Δείκτη Ποιότητας του Αέρα (AQI) στην περιοχή της Θεσσαλονίκης
Creators: name: Ψευτέλη, Μαρία Απόστολου
Publisher: name: Aristotle University of Thessaloniki
Year: 2021
Subjects: Ατμοσφαιρική Ρύπανση
Δείκτης Ποιότητας Αέρα
Αιωρούμενα Σωματίδια
Air Pollution
Air Quality Index (AQI)
Particulate Matter (PM)

description: Ένας μεγάλος αριθμός επιδημιολογικών ερευνών συσχετίζουν τα επίπεδα των ατμοσφαιρικών ρύπων με επικίνδυνες επιπτώσεις στην ανθρώπινη υγεία. Για το λόγο αυτό έχουν νομοθετηθεί συγκεκριμένα όρια συγκεντρώσεων για διάφορους ρύπους και έχουν θεσπιστεί συγκεκριμένα μέτρα προστασίας. Παράλληλα, έχει δημιουργηθεί μια πληθώρα επιστημονικών δεικτών, για την όσο το δυνατόν αμεσότερη ενημέρωση των πληθυσμιακών ομάδων και κυρίως των ευπαθών ομάδων, για την ποιότητα του αέρα. Στην παρούσα εργασία επιλέχθηκε η αναλυτική μελέτη του πλέον διαδεδομένου Δείκτη Ποιότητας Αέρα (Air Quality Index – AQI) για την περιοχή της Θεσσαλονίκης. Ο υπολογισμός του AQI προκύπτει από την κατάλληλη επεξεργασία των συγκεντρώσεων των PM10, PM2.5, NO2, CO και O3, δηλαδή αερίων ρύπων που οι συγκεντρώσεις τους καταγράφονται συστηματικά από το εθνικό δίκτυο καταγραφής ατμοσφαιρικής ρύπανσης. Για τον AQI στην περιοχή της Θεσσαλονίκης χρησιμοποιήθηκαν τα διαθέσιμα δεδομένα από επτά σταθμούς καταγραφής ατμοσφαιρικής ρύπανσης, διαφορετικών αστικών χαρακτηριστικών, της περιφέρειας Κεντρικής Μακεδονίας για τα έτη 2011-2019. Τα αποτελέσματα της επεξεργασίας των δεδομένων ανέδειξαν τους ρύπους PM10 και Ο3 ως τους βασικούς ρύπους που καθορίζουν τις τιμές του AQI. Ο AQI παρουσιάζει στατιστικά σημαντική διαφοροποίηση (t-test, p-value&lt;0.01) μεταξύ της ψυχρής (Οκτώβριος-Μάρτιος) και της θερμής περιόδου του έτους σε όλους τους σταθμούς, κάτι που αποδίδεται στην εποχιακή διαφοροποίηση των ανθρωπογενών πηγών (π.χ. συστήματα θέρμανσης), στις υψηλές συγκεντρώσεις του Ο3 κατά τους θερινούς μήνες (δευτερογενής ρύπος που ευνοείται από την ηλιοφάνεια) και σε μετεωρολογικούς παράγοντες. Ένα ακόμα ενδιαφέρον εύρημα είναι η στατιστικά σημαντική διαφοροποίηση του AQI μεταξύ καθημερινών και Σαββατοκύριακων (t-test, p-value&lt;0.05) σε όλους τους σταθμούς, που αντανακλά την επίδραση των ανθρώπινων συνηθειών στις συγκεντρώσεις των ρύπων που διαμορφώνουν το δείκτη. Εν κατακλείδι, ο AQI αποτελεί ένα εύχρηστο εργαλείο με δυνατότητα άμεσου υπολογισμού της επικινδυνότητας των επιπέδων της αέριας ρύπανσης, ο οποίος οπτικοποιεί το τελικό αποτέλεσμα ώστε να είναι εύκολα αντιληπτό στον τελικό χρήστη
description: A large number of epidemiological studies correlate the levels of air pollutants with dangerous effects on human health. For this reason, specific concentration limits for various pollutants have been legislated and specific protection measures have been introduced. At the same time, a variety of scientific indicators have been created, for the most immediate possible information of the population groups and especially of the vulnerable groups, about the air quality. In the present study, the most widespread Air Quality Index (AQI) for the region of Thessaloniki was analyzed. The calculation of the AQI results from the appropriate treatment of the concentrations of PM10, PM2.5, NO2, CO and O3, ie gaseous pollutants whose concentrations are systematically recorded by the national air pollution recording network. To evaluate the AQI in the area of Thessaloniki, the available data from seven air pollution recording stations, of different urban characteristics, of the region of Central Macedonia for the years 2011-2019 were used. The results of the data processing highlighted PM10 and O3 pollutants as the main pollutants that determine AQI values. The AQI shows a statistically significant difference (t-test, p-value &lt;0.01) between the cold (October-March) and the warm period of the year in all stations, which is attributed to the seasonal differentiation of anthropogenic sources (e.g. heating systems), high concentrations of O3 during the summer months (secondary pollutant favored by sunshine) and meteorological factors. Another interesting finding is the statistically significant differentiation of AQI between weekdays and weekends (t-test, p-value &lt;0.05) at all stations, which reflects the effect of human habits on the concentrations of pollutants that make up the index. In conclusion, AQI is an easy-to-use tool with the ability to directly calculate the hazard of gaseous pollution levels, which presents the final result so that it is easily understood by the user
description: Σε συνεργασία με: Ιατρικής (Δημοκρίτειο Πανεπιστήμιο Θράκης), Πολιτικών Μηχανικών T.E. (Αλεξάνδρειο Τ.Ε.Ι. Θεσσαλονίκης)